smcproject/ml-wiki-sentences huggingface dataset:
തന്റെ പിതാവ് അനവ്രഹ്ത രാജാവ് ആരംഭിച്ച സാമൂഹിക, സാമ്പത്തിക, സാംസ്കാരിക പരിഷ്കാരങ്ങൾ അദ്ദേഹത്തിൻറ ഭരണകാലത്തും തുടർന്നു.
തന്റെ 28 വർഷത്തെ ഭരണകാലത്ത് പഗാൻ രാജ്യം അന്താരാഷ്ട്രതലത്തിൽ അംഗീകരിക്കപ്പെട്ട ഒരു ശക്തിയായി ഉയർന്നു.
ബർമീസ് ഭാഷയും സംസ്കാരവും അക്കാലത്ത് ഇവിടെ പുഷ്ഠി പ്രാപിച്ചിരുന്നു.
ആദ്യകാല ജീവിതത്തിൽ, പഗാൻ സാമ്രാജ്യസ്ഥാപകനായിരുന്ന അനവ്രതയുടെ പ്രധാന സൈനിക പ്രചാരണങ്ങൾക്ക് നേതൃത്വം നൽകിയ ജനപ്രിയനും വിജയിയുമായ ഒരു ജനറലായിരുന്നു ക്യൻസിത്ത.
മണിസന്ദ രാജ്ഞിയുമായുള്ള ബന്ധത്തിന്റെ പേരിൽ 1070 കളിലും 1080 കളിലും രണ്ടുതവണ അദ്ദേഹം നാടുകടത്തപ്പെട്ടിരുന്നു.
1084-ൽ സൌവ് ലു രാജാവിൻറെ വധത്തിൽ കലാശിച്ച ഒരു പ്രധാന മോൻ കലാപത്തെ അടിച്ചമർത്തിക്കൊണ്ട് ക്യാൻസിത്ത പഗാൻ സിംഹാസനത്തിൻറെ അധിപനായി.
അദ്ദേഹത്തിന്റെ ഭരണകാലം ഏറെക്കുറെ സമാധാനപരമായിരുന്നു.
മോൻ സംസ്കാരത്തിന്റെ വലിയ ആരാധകനായിരുന്ന അദ്ദേഹം തെക്കൻ മോനുകളോട് അനുരഞ്ജന നയം പിന്തുടരുകയും മോൻ ഭാഷയുടെയും സംസ്കാരത്തിന്റെയും സംരക്ഷകനെന്ന തൻറെ നയം കൊട്ടാരത്തിൽ തുടരുകയും ചെയ്തു.
അദ്ദേഹത്തിന്റെ ഭരണകാലത്താണ് ബർമൻ, മോൻ, പിയു, ബുദ്ധമത ആചാരങ്ങളുടെ സമന്വയത്തിലൂടെ ബർമീസ് സാംസ്കാരിക പാരമ്പര്യം പക്വത കൈവരിക്കാൻ തുടങ്ങിയത്.
പ്യു, മോൻ, പാലി എന്നിവയ്‌ക്കൊപ്പം ബർമീസ് ലിപിയും ഇക്കാലത്ത് ഉപയോഗിക്കാൻ തുടങ്ങി.
സമാധാനപരമായി ഭരണം നടത്തിയ ഈ  പഗാൻ രാജ്യം കൃഷിയിൽ നിന്നും വ്യാപാരത്തിൽ നിന്നും സമ്പത്ത് നേടുകയും വലിയ തോതിലുള്ള ക്ഷേത്ര നിർമ്മാണങ്ങൾ ആത്മാർത്ഥതയോടെ ആരംഭിക്കുകയും ചെയ്തു.
അനവ്രതയുടെ ശ്വേസിഗോൺ പഗോഡ പൂർത്തിയാക്കിയ ക്യൻസിത്ത തന്റെ കിരീട നേട്ടമായ ആനന്ദ ക്ഷേത്രത്തിൻറെ നിർമ്മാണവും പൂർത്തിയാക്കി.
ബുദ്ധമത പഠനത്തിന്റെ ഒരു പ്രധാന കേന്ദ്രമായി പഗാൻ രാജ്യം മാറി.
നിരവധി അരി, മഹായാന, ബ്രാഹ്മണ ആചാരങ്ങൾ ഈ പ്രദേശത്ത് വ്യാപിച്ചെങ്കിലും തേരവാദ ബുദ്ധമതം ഇക്കാലത്ത്  ഉന്നതി പ്രാപിച്ചു.
തെക്കുകിഴക്കൻ ഏഷ്യയിലെ ഖെമർ സാമ്രാജ്യത്തോടൊപ്പം ഒരു പ്രധാന ശക്തിയായി ഉയർന്ന പഗാൻ രാജ്യത്തെ ചൈനീസ് സോങ് രാജവംശവും ഇന്ത്യൻ ചോള രാജവംശവും ഒരു പരമാധികാര രാജ്യമായി അംഗീകരിച്ചിരുന്നു.
ബർമീസ് ചരിത്രത്തിലെ ഏറ്റവും പ്രശസ്തരായ രാജാക്കന്മാരിൽ ഒരാളാണ് ക്യാൻസിത്ത.
അദ്ദേഹത്തിന്റെ ജീവിത കഥകളും പരാക്രമ കഥകളും ഇപ്പോഴും ബർമീസ് സാഹിത്യത്തിലും നാടകത്തിലും സിനിമയിലും പുനരാവിഷ്കരിക്കപ്പെടുന്നു.
ക്യാൻസിത്തയുടെ ആദ്യകാല ജീവിതത്തിന്റെ ഭൂരിഭാഗവും, ആദ്യകാല പാഗൻ ചരിത്രത്തിലെ ഭൂരിഭാഗവുമെന്നതുപോലെ ഇതിഹാസത്തിൽ മറഞ്ഞിരിക്കുന്നു.
വൃത്താന്തങ്ങൾ പ്രകാരം, വെതാളിയിലെ രാജകുമാരി പിൻസാ കലയാനിയുടെയും സോക്കേറ്റ് രാജാവിന്റെ കൊട്ടാരത്തിലെ മുതിർന്ന രാജകുമാരനായിരുന്ന അനവ്രഹ്തയുടെയും മകനായാണ് ക്യാൻസിത്ത ജനിച്ചത്.
രാജരക്തമല്ലെന്ന് വിശ്വസിച്ചുകൊണ്ട് ഗർഭിണിയായിരുന്ന അമ്മയെ അനവ്രത നാട്ടിൻപുറത്തേക്ക് നാടുകടത്തിയതിന് ശേഷമുള്ള കാലത്ത് അനവ്രഹ്തയുടെ കൊട്ടാരത്തിൽ നിന്ന് അകന്നാണ് അദ്ദേഹം വളർന്നത്.
ക്യാൻസിത്തയുടെ യഥാർത്ഥ പിതാവ് അനവ്രഹ്തയല്ലെന്നും, പഗാൻ രാജ്യത്തേയ്ക്കുള്ള യാത്രയ്ക്കിടെ പിൻസാ കലയാനിയെ സംരക്ഷിച്ച പഗാൻ ഉദ്യോഗസ്ഥനായ യസതമൻ ആയിരിക്കുമെന്നും വൃത്താന്തങ്ങൾ അനുമാനിക്കുന്നു.
എന്നിരുന്നാലും, ബർമീസ് ആചാര നിയമപ്രകാരം അനവ്രതയുടെ നിയമപരമായ പുത്രനായിരുന്നു അദ്ദേഹമെന്ന് വൃത്താന്തങ്ങൾ അംഗീകരിക്കുന്നു.
എന്തായാലും, തൗങ്‌ബ്യോണിലെ ഹ്ലെഡൗക്ക് പഗോഡയിലെ ഒരു ശിലാ ലിഖിതം അനവ്രഹ്തയുടെ മകൻ ക്യാൻസിത്തയാണ് ഇത് ദാനം ചെയ്തതെന്ന് പറയുന്നു.
അവലംബം ↑ ↑ Coedès 1968: 155–157 ↑ Harvey 1925: 23–24 ↑ Hmannan Vol.
1 2003: xxvii–xxviii, in the 1963 preface by Hsan Tun
ക്യാൻസർ സുരക്ഷ
കേരള സാമൂഹ്യ സുരക്ഷ മിഷന്റെ അടിയിൽ വരുന്ന ഒരു പദ്ധതിയാണു ക്യാൻസർ സുരക്ഷ മിഷൻ.
ഇതു മുഖാന്തരം 18 വയസ്സിൽ താഴെയുള്ള കുട്ടികൾക്ക് തെരഞ്ഞെടുക്കപ്പെട്ട ആശുപത്രികളിൽ അർബുദ രോഗികൾക്ക് സൗജന്യ ചികിത്സ നൽകപ്പെടുന്നു.
അസുഖം കണ്ടെത്താനുള്ളതടക്കം എല്ലാ ചിലവുകളും പദ്ധതിയിലൂടെ ലഭ്യമാക്കും.
50,000 രൂപയാണു സ്വാഭാവികമായും അനുവദിക്കുന്ന പരമാവധി തുകയെങ്കിലും ആശുപതി മേധാവിയുടെ റിപ്പോർട്ടിന്മേൽ അധിക തുക അനുവദിക്കാവുന്നതാണു്.
ക്യാറനോസോറസ് ഇംഗ്ലീഷ് വിലാസം https://ml.wikipedia.org/wiki/Charonosaurus
ഹദ്രോസറോയിഡ് കുടുംബത്തിൽ പെട്ട വലിയ ഒരു ദിനോസർ ആണ് ക്യാറനോസോറസ് .
2000 ൽ ആണ് ഇവയുടെ ഫോസ്സിൽ കണ്ടു കിട്ടിയത് ,  റഷ്യ ചൈന അതിർത്തിയായ അമുർ നദിക്കരയിൽ നിന്നും  ആണ് ഫോസ്സിൽ കണ്ടു കിട്ടിയിടുള്ളത്.
ഈ വിഭാഗം ദിനോസറുകളിൽ കാണുന്ന തലയിലെ തലയിലെ ആവരണം ഇവയുടെ ഫോസ്സിലിൽ നിന്നും ഭാഗികമായി കിട്ടിയിടുണ്ട്.
താറാച്ചുണ്ടൻ ദിനോസർ ആയ ഇവ ഏകദേശം 42.5 അടി നീളം വെച്ചിരുന്നു , ഇന്ന് വരെ ഏഷ്യയിൽ നിന്നും കിട്ടിയതിൽ വെച്ച് ഏറ്റവും വലിപ്പം ഏറിയ ഹദ്രോസറോയിഡ് കുടുംബത്തിൽ പെട്ടവ ഇവയാണ്.
ഹദ്രോസറോയിഡകളെ പോലെ തന്നെ ഇരുകാലി ആയിരുന്നു ഇവ, എന്നാൽ ഭക്ഷണ സമ്പാദന സമയത്ത് നാലു കാലിലും സഞ്ചരിചിരുനിരികണം .
അവലംബം Pascal Godefroit, Shuqin Zan and Liyong Jin (2000) "Charonosaurus jiayinensis, a lambeosaurine dinosaur from the Late Maastrichtian of northeastern China".
ഇതും കാണുക http://www.dinochecker.com/dinosaurs/CHARONOSAURUS കുടുതൽ വിവരങ്ങൾ
ക്യാർ ചുഴലിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Cyclone_Kyarr
ഇന്ത്യൻ മഹാസമുദ്രത്തിൽ രൂപപ്പെട്ട ഒരു ചുഴലിക്കൊടുങ്കാറ്റാണ് ക്യാർ ചുഴലിക്കാറ്റ് (Super Cyclonic Storm Kyarr).
ഗോനു ചുഴലിക്കാറ്റിന് ശേഷം   ഈ പ്രദേശത്ത് ബാധിച്ച തീവ്രതയേറിയ ചുഴലിക്കാറ്റാണിത്.
ഇന്ത്യൻ സമുദ്രതീരത്തെക്കൂടാതെ ഒമാൻ തീരപ്രദേശം കൂടി ഈ ചുഴലിക്കാറ്റിന്റെ ഭീഷണിയിലാണ്.
ചരിത്രം Map plotting the track and intensity of the storm, according to the Saffir–Simpson scale
2019 ഒക്ടോബർ 20 ന് ഇന്ത്യൻ മീറ്റിയോറൊളജിക്കൽ ഡിപ്പാർട്ട്മെന്റ് , ജോയിന്റ് ടൈഫൂൺ വാണിംഗ്‌ സെന്റർ എന്നിവ അറബിക്കടലിന്റെ മുകളിൽ രൂപപ്പെട്ട ന്യൂനമർദ്ധം ഒരു ചുഴലിക്കാറ്റായി രൂപപ്പെടുന്നത് രേഖപ്പെടുത്തി.
ഒക്ടോബർ 24 ന് ഒരു ട്രോപ്പിക്കൽ സൈക്ലോൺ ഫോർമേഷൻ അലർട്ട് നൽകി.
ഇത് 'ക്യാർ' എന്ന പേര് നൽകി ഈ സീസണിലെ അഞ്ചാമത്തെ ചുഴലിക്കാറ്റായി പ്രഖ്യാപിക്കപ്പെട്ടു.
ഒക്ടോബർ 27 ന് ക്യാർ തീവ്ര ചുഴലിക്കാറ്റായി ശക്തി പ്രാപിച്ചു.
ചുഴലിക്കാറ്റ്  ശ്രദ്ധയിൽപ്പെട്ട് ഉടൻ തന്നെ, കേന്ദ്ര കാലാവസ്ഥാ നിരീക്ഷണ കേന്ദ്രം മഹാരാഷ്ട്ര , കർണ്ണാടകം , ഗോവ , കേരളം എന്നീ സംസ്ഥാനങ്ങൾക്ക് മുന്നറിയിപ്പ് നൽകിയിരുന്നു.
ഈ പ്രദേശങ്ങളിൽ ആവശ്യമായ മുൻകരുതലെടുക്കാൻ ബന്ധപ്പെട്ട സർക്കാരുകൾ തയ്യാറായി ഇന്ത്യൻ നാവികസേന , മുംബൈ കടൽത്തീരത്ത് അപകടത്തിൽപ്പെട്ട് തകർന്ന ബോട്ടിലെ 17 മീൻപിടിത്തത്തൊഴിലാളികളെ രക്ഷപ്പെടുത്തി .
തെക്കൻ പാകിസ്താനിൽ അധികൃതർ ബീച്ചുകളിലേക്കുള്ള പ്രവേശനം തടഞ്ഞു.
തിരമാലകൾ നാശോന്മുഖമായി ഉയർന്നതിനാലാണ് ഇത്തരമൊരു മുൻകരുതലെടുത്തത്.
കറാച്ചിയുടെ ചില ഭാഗങ്ങളെ തിരമാലകൾ ബാധിച്ചു .
ക്യാർ ചുഴലിക്കാറ്റിന്റെ ഫലമായി ഉയർന്ന തിരമാലകൾ ഒമാൻ തീരപ്രദേശങ്ങളെ വെള്ളത്തിലാക്കി .
യുഎഇയുടെ നഗരങ്ങളും വെള്ളത്തിലായി.
ഷാർജയിലും ഫുജറയിലും തീരദേശങ്ങളിലെ തെരുവുകളും വീടുകളും മറ്റും വെള്ളത്തിന്റെ കെടുതിയിൽപ്പെട്ടു .
ക്യാറ്റ് ക്യൂ വൈറസ്
2004 ൽ ഉത്തര വിയറ്റ്നാമിൽ കണ്ടെത്തിയ, ഓർത്തോബുന്യാ വൈറസ് ജനുസിലുൾപ്പെടുന്ന വൈറസാണ് ക്യാറ്റ് ക്യൂ വൈറസ് (സി.ക്യൂ.വി) .
ഒറ്റ ഇഴ ആർ.എൻ.എ തൻമാത്ര ഉൾക്കൊള്ളുന്ന ഈ വൈറസ് ഇനം പെരിബുന്യാവിരിഡേ എന്ന കുടുംബത്തിൽ (ഫാമിലി) ഉൾപ്പെടുന്നു.
സസ്തനികളിൽ വൈറസിന്റെ പ്രാഥമിക ആതിഥേയജീവി പന്നികളാണെന്ന് കണ്ടെത്തിയിട്ടുണ്ട്.
വിയറ്റ്നാമിനുശേഷം ചൈനയിൽ നിന്നും ക്യാറ്റ് ക്യൂ വൈറസിന്റെ സാന്നിധ്യം ചിലയിനം കൊതുകുകളിൽ കണ്ടെത്തിയിട്ടുണ്ട്.
ഓർത്തോബുന്യാ ജനുസിലുൾപ്പെടുന്നതും ആർത്രോപോഡ് വിഭാഗത്തിലുൾപ്പെടുന്ന ജീവികളിൽ (കൊതുകുകൾ പോലുള്ളവ) ജീവിക്കുന്നതുമായ വൈറസുകളാണിവ.
ചൈനയിൽ നടത്തിയ ഗവേഷണങ്ങൾ കൊതുകുകളിലും പന്നികളിലും മനുഷ്യരിലുമായി വൈറസ് വ്യാപനം നടക്കുന്നു എന്ന് തെളിയിക്കുന്നു.
ചൈനയിലെ ഷിഹ്വാൻ പ്രവിശ്യയിൽ ക്യൂലക്സ് ട്രൈറ്റീനിയോറിങ്കസ് എന്ന കൊതുകിൽ നിന്നുമാണ് ക്യാറ്റ് ക്യൂ വൈറസിനെ ആദ്യമായി വേർതിരിച്ചെടുക്കുന്നത്.
ഈയിനം കൊതുകുകൾ ചൈനയിലും തെക്കുകിഴക്കൻ ഏഷ്യയിലും ജാപ്പനീസ് എൻസെഫാലൈറ്റിസ് വൈറസിനെ വ്യാപിപ്പിക്കുന്നുണ്ട്.
ഈ കൊതുകുകളിൽ ക്യാറ്റ് ക്യൂ വൈറസിന് പെരുകാനാകുമെന്ന് കണ്ടെത്തിയിരിക്കുന്നു.
ക്യാറ്റ് ക്യൂ വൈറസ് ഇന്ത്യയിൽ
2018 ൽ ഇന്ത്യയിൽ ഐ.സി.എം.ആർ നടത്തിയ പഠനങ്ങളിൽ ഈഡിസ് ഈജിപ്റ്റി, ക്യൂലക്സ് ക്വിൻക്യൂഫാഷിയാറ്റസ്, ക്യൂലക്സ് ട്രൈറ്റീനിയോറിങ്കസ്  എന്നീയിനം കൊതുകുകളിൽ ക്യാറ്റ് ക്യൂ വൈറസുകൾക്ക് പെരുകാനാകുമെന്ന് കണ്ടെത്തിയിട്ടുണ്ട്.
1961 ൽ കാട്ടുമൈനകളിൽ (അക്രിഡോതെറസ് ഫസ്കസ്) കർണാടകത്തിലെ സാഗർ ജില്ലയിൽ കണ്ടെത്തിയ വൈറസ് 2016 ൽ ജീൻ ശ്രേണീപഠനത്തിലൂടെ ക്യാറ്റ് ക്യൂ വൈറസാണെന്ന് തിരിച്ചറിഞ്ഞു.
തുടർപഠനങ്ങൾ ചിലരിൽ ഈ വൈറസിനെതിരായ ആന്റിബോഡികൾ ഉത്പാദിപ്പിക്കപ്പെട്ടിരിക്കുന്നതായി തെളിയിച്ചു.
അവലംബം ↑ {{ cite web }} : Check date values in: | access-date= ( help ) ; External link in | publisher= ( help ) ↑ {{ cite web }} : Check date values in: | access-date= and | date= ( help ) ; External link in | publisher= ( help ) ↑ {{ cite web }} : Check date values in: | access-date= and | date= ( help ) ; External link in | publisher= ( help )
ക്യിപാ ഫോർമെഷൻ ഇംഗ്ലീഷ് വിലാസം https://ml.wikipedia.org/wiki/Qiupa_Formation
മധ്യ ചൈനയിലെ ഹെനാൻ പ്രവിശ്യയിൽ കാണുന്ന ഒരു ശിലാക്രമം ആണ് ക്യിപാ ഫോർമെഷൻ (Qiupa Formation) അഥവാ ക്യിപാ ശിലാക്രമം .
ഇത് അന്ത്യ ക്രിറ്റേഷ്യസ്‌ കാലത്ത് നിന്നും ഉള്ള ശിലാക്രമം ആണ്.
ഈ ശിലക്രമത്തിന്റെ പ്രത്യേകത എന്തെന്നാൽ ഇവ അന്ത്യ ക്രിറ്റേഷ്യസ് മുതൽ തുടക്ക പാലിയോജീൻ (പാലിയോസീൻ) വരെ ഉള്ള ശിലകൾ പൂർണമായും ഉൾകൊള്ളുന്നു എന്നതാണ് ഇത് കൂടാതെ ഇതിൽ കെ ടി ബൌണ്ടറി ഉൾകൊള്ളുന്നു എന്നതും ഇതിനെ പ്രമുഖമായ ശിലക്രമം ആകുന്നു .
ഇവിടെ നിന്നും നിരവധി ദിനോസർ ഫോസ്സിലുകളും , മുട്ടയുടെ ഫോസ്സിലും കിട്ടിയിട്ടുണ്ട് .
കിട്ടിയിടുള്ള പല ഫോസ്സിലുകളും ഇനിയും വർഗ്ഗികരിച്ചിട്ടില്ല .
കണ്ടു കിട്ടിയതിൽ തിരിച്ചറിഞ്ഞിടുള്ള ദിനോസർ കുടുംബങ്ങൾ ഇവയാണ് ഡ്രോമയിയോസോറിഡ്, ഓവിറാപ്റ്റോർ , അങ്കയ്ലോസൗർ , ഓർനിത്തോപോഡ് , ഓർനിത്തോമിമിഡ് , ട്രൂഡോൺറ്റിഡ്.
ദിനോസറുകൾ തെറാപ്പോഡകൾ Luanchuanraptor henanensis - ഇടത്തരം വലിപ്പമുള്ള ഡ്രോമയിയോസോറിഡ് വിഭാഗത്തിൽ പെട്ട ദിനോസർ .
കണ്ടെത്തി വർഗ്ഗീകരിച്ച വർഷം 2007.
Qiupalong henanensis - ഏഷ്യയിൽ നിന്നും കണ്ടെത്തിയ ആദ്യത്തെ ഓർനിത്തോമിമിഡ് വിഭാഗം ദിനോസർ .
കണ്ടെത്തി വർഗ്ഗീകരിച്ച വർഷം 2011.
Tyrannosaurus luanchuanensis - റ്റിറാനോസോറിഡ് വിഭാഗത്തിൽ പെട്ട വലിയ മാംസഭോജി .
ഇത് ടർബോസോറസ് തന്നെ ആണ് എന്നും അല്ല പുതിയ ഒരു വകഭേദം ആണെന്നും വാദങ്ങൾ ഉണ്ട് .
കണ്ടെത്തിയ  വർഷം 1977-79.
Yulong mini - ഒരു ഓവിറാപ്റ്റോർ, ഈ വിഭാഗത്തിലെ ഏക ഉപവർഗം ആണ് ഇത് .
അഞ്ചു ഫോസ്സിലുകൾ ലഭ്യമാണ് .
HGM 41HIII-0107 - ഒരു ഏകദേശം പൂർണമായ തലയോട്ടി , HGM 41HIII-0108 - കിഴ് താടി ഇല്ലാത്ത ഒരു തലയോട്ടി , HGM 41HIII-0109 -  ഭാഗികമായ ഒരു അസ്ഥികൂടം തലയോട്ടിയും കീഴ് തടിയും ഉണ്ട്, HGM 41HIII-0110 - ഭാഗികമായ തലയോട്ടി കീഴ് താടി , കഴുത്തിലെ കശേരുകികൾ , HGM 41HIII-0111 ഭാഗികമായ അരകെട്ട് .
വർഗ്ഗീകരിച്ച വർഷം 2013.
മുട്ടകൾ
ക്യിപാ ശിലാക്രമത്തിൽ നിന്നും നൂറു കണക്കിന് ദിനോസർ മുട്ടകളും മുട്ട തോടുകളും കിട്ടിയിടുണ്ട് .
ഇവ മിക്കതും മൂന്ന് അവസ്ഥകളിൽ ആണ് ,ഒന്ന് പൂർണമായും ഫോസ്സിലായ മുട്ടകൾ , രണ്ടു കൂട്ടിൽ തന്നെ ഫോസ്സിൽ ആയ രീതിയിൽ ഉള്ള മുട്ടകൾ , ദിനോസർ ഫോസ്സിളിനുള്ളിൽ ഫോസ്സിൽ ആയ നിലയിൽ.
മറ്റു ജീവികൾ Funiusaurus luanchuanensis - ഒരു പുരാതന ഇനം പല്ലി ആണ് , ഈ പല്ലിയുടെ ഒരു അപൂർണമായ തലയോട്ടി ഇവിടെ നിന്നും 2014 കിട്ടിയിട്ടുണ്ട് .
ടൈപ്പ് സ്പെസിമെൻ HGM 4IHIII-114 ഒരു ഭാഗികമായ തലയോട്ടി , കിഴ് താടി എല്ല്  എന്നിവയാണ് .
Yubaartar zhongyuanensis - മൾടിട്യുബർക്യുലേറ്റ് എന്ന  വിഭാഗത്തിൽ പെട്ട ഒരു പുരാതന സസ്തിനി  ആണ് ഇത് .
കിട്ടിയ ഭാഗങ്ങൾ തലയോട്ടി , കിഴ് താടി എല്ല്  , ഭാഗികമായ അസ്ഥികൂടം , മുൻ കാലുകൾ എന്നിവയാണ് .
ഹോലോ ടൈപ്പ് 41HIII0111 ഇപ്പോൾ ഹെനാൻ ജിയോളോജിക്കൽ   മ്യൂസിയത്തിൽ പ്രദർശനത്തിൽ ഉണ്ട് .
അവലംബം ↑ Dinosaur-bearing strata and K/T boundary in the Luanchuan-Tantou Basin of western Henan Province, China  02 June 2011 -     XiaoJun Jiang , YongQing Liu, ShuAn Ji, XingLiao Zhang, Li Xu, SongHai Jia, JunChang Lü, ChongXi Yuan, Ming Li ↑ ↑ ↑ Z. Dong.
Cretaceous dinosaurs of Hunan, China.
Mesozoic and Cenozoic Red Beds of South China: Selected Papers from the "Cretaceous-Tertiary Workshop", Institute of Vertebrate Paleontology and Paleoanthropology Nanjing Institute of Paleontology (eds.), Science Press, Nanxiong, China 342-350 ↑ ↑ http://earth.wanfangdata.com.cn/Journal/Paper/dzxb-e201101005%5Bപ്രവർത്തിക്കാത്ത+കണ്ണി%5D ↑ Nydam, R.L., Eaton, J.G., and Sankey, J., 2007 New taxa of transversely-toothed lizards (Squamata: Scincomorpha) and new information on the evolutionary history of ‘teiids’.
Journal of Paleontology, 81: 538–549.
(doi:10.1666/03097.1) ↑ http://www.nature.com/articles/srep14950
ക്യു.ആർ. കോഡ് ഇംഗ്ലീഷ് വിലാസം https://ml.wikipedia.org/wiki/QR_code മലയാളം വിക്കിപീഡിയയുടെ മൊബൈൽ പ്രധാനതാളിന്റെ യു.ആർ.എൽ. ക്യൂ.ആർ. കോഡിൽ.
പുറത്തെ വെള്ള വരകൾ ക്യൂ.ആർ. കോഡിൽ പെടുന്നില്ലെന്നത് ശ്രദ്ധിക്കുക.
ക്യൂ.ആർ. ബാർകോഡിന്റെ ഘടന
പ്രത്യേകമായി നിർമ്മിച്ചിട്ടുള്ള ക്യൂ.ആർ. ബാർകോഡ് റീഡറുകൾക്കും, ക്യാമറ ഫോണുകൾക്കും വായിക്കാൻ സാധിക്കുന്ന മെട്രിക്സ് ബാർ കോഡുകളെയാണ് ക്യൂ.ആർ.കോഡ് അഥവാ ദ്രുത പ്രതികരണ ചിഹ്നകം എന്നു വിളിക്കുന്നത്.
ഒരു വെളുത്ത പ്രതലത്തിൽ കറുത്ത നിറത്തിലുള്ള ചതുരങ്ങൾ പ്രത്യേക രീതിയിൽ ക്രമീകരിച്ചതു പോലെയാണ് ക്യു.ആർ. കോഡുകൾ സാധാരണ സൃഷ്ടിക്കപ്പെടുന്നത്.
സാധാരണ എഴുത്തുകൾ, യു.ആർ.എൽ. , മറ്റു വിവരങ്ങൾ എന്നിവയാണ് സാധാരണ ഈ രീതി ഉപയോഗിച്ച് എൻകോഡ് ചെയ്യപ്പെടുന്നത് .
ഡാറ്റ കാര്യക്ഷമമായി സംഭരിക്കാൻ ക്യൂആർ കോഡുകൾ നാല് സ്റ്റാൻഡേർഡ് എൻകോഡിംഗ് മോഡുകൾ (സംഖ്യാ, ആൽഫാന്യൂമെറിക്, ബൈറ്റ്/ബൈനറി, കൂടാതെ കാഞ്ജി (kanji)) ഉപയോഗിക്കുന്നു; അതിന്റെ വിപുലീകരണങ്ങളും ഉപയോഗിക്കാം.
ദ്വിമാന ബാർകോഡിങ്ങ് രീതിയിൽ ഏറെ പ്രചാരത്തിലുള്ള ഒരു രീതിയാണിത്.
ക്വിക്ക് റെസ്പോൺസ് (ദ്രുത പ്രതികരണം - Quick Response) എന്നതിന്റെ ചുരുക്കെഴുത്തായിട്ടാണ് ക്യു.ആർ. അറിയപ്പെടുന്നത്.
ഇതിന്റെ നിർമ്മാതാക്കൾക്ക് എൻകോഡ് ചെയ്യപ്പെടുന്ന സന്ദേശങ്ങൾ വേഗത്തിൽ ഡീകോഡ് ചെയ്യപ്പെടുണെമെന്ന ഉദ്ദേശമുണ്ടായിരുന്നതിനാലാണ് ഇതിന് ആ പേരു നൽകിയത്.
ശ്മശാനങ്ങളിലെ ഹെഡ്സ്റ്റോണുകളിൽ മരിച്ചയാളെ സംബന്ധിച്ച വിവരങ്ങളടങ്ങിയ ക്യൂആർ കോഡ് നൽകുന്ന രീതി വിദേശത്തുണ്ട്.
ഇന്ന് ആർക്കും വളരെ ലളിതമായി ക്യൂആർ കോഡ് നിർമ്മിക്കാനാകും.
ബാർകോഡിലെ ഡേറ്റ വായിക്കുവാൻ പ്രത്യേക ബാർകോഡ് റീഡറുകൾ വേണ്ടി വരുമ്പോൾ ക്യൂആർ കോഡ് റീഡ് ചെയ്യാൻ മൊബൈൽ ഫോണിലെ  ക്യാമറ മാത്രം മതി.
ജപ്പാനിലും തെക്കൻ കൊറിയയിലുമാണ് ഈ സാങ്കേതിക വിദ്യ അതിവേഗം സ്വീകരിക്കപ്പെട്ടത്.
ഇപ്പോൾ പടിഞ്ഞാറൻ രാജ്യങ്ങളും പതുക്കെ ഇതിനെ സ്വീകരിച്ചു തുടങ്ങിയിട്ടുണ്ട്.
സ്റ്റാൻഡേർഡ് യുപിസി ബാർകോഡുകളുമായി താരതമ്യപ്പെടുത്തുമ്പോൾ വേഗത്തിലുള്ള വായനാക്ഷമതയും കൂടുതൽ സംഭരണശേഷിയും കാരണം ക്വിക്ക് റെസ്‌പോൺസ് സിസ്റ്റം ഓട്ടോമോട്ടീവ് വ്യവസായത്തിന് പുറത്ത് ജനപ്രിയമായി.
ഉൽപ്പന്ന ട്രാക്കിംഗ്, ഐറ്റം ഐഡന്റിഫിക്കേഷൻ, ടൈം ട്രാക്കിംഗ്, ഡോക്യുമെന്റ് മാനേജ്മെന്റ്, ജനറൽ മാർക്കറ്റിംഗ് എന്നിവ ആപ്ലിക്കേഷനുകളിൽ ഉൾപ്പെടുന്നു.
ഒരു ക്യുആർ കോഡിൽ വെളുത്ത പശ്ചാത്തലത്തിൽ ചതുരാകൃതിയിലുള്ള ഗ്രിഡിൽ ക്രമീകരിച്ചിരിക്കുന്ന കറുത്ത ചതുരങ്ങൾ അടങ്ങിയിരിക്കുന്നു, അത് ക്യാമറ പോലുള്ള ഒരു ഇമേജിംഗ് ഉപകരണത്തിന് വായിക്കാനും ഇമേജ് ഉചിതമായി വ്യാഖ്യാനിക്കുന്നതുവരെ റീഡ്-സോളമൻ എറർ കറക്ഷൻ ഉപയോഗിച്ച് പ്രോസസ്സ് ചെയ്യാനും കഴിയും.
ചിത്രത്തിന്റെ തിരശ്ചീനവും ലംബവുമായ ഘടകങ്ങളിൽ ഉള്ള പാറ്റേണുകളിൽ നിന്ന് ആവശ്യമായ ഡാറ്റ വേർതിരിച്ചെടുക്കുന്നു.
1994-ൽ ജാപ്പനീസ് കമ്പനിയായ ഡെൻസോ വേവിൽ നിന്നുള്ള മസാഹിരോ ഹാരയാണ് ക്യുആർ കോഡ് സിസ്റ്റം കണ്ടുപിടിച്ചത്.
ഒരു ഗോ ബോർഡിലെ കറുപ്പും വെളുപ്പും കഷണങ്ങളാണ് പ്രാരംഭ രൂപകൽപ്പനയെ സ്വാധീനിച്ചത്.
നിർമ്മാണ സമയത്ത് വാഹനങ്ങൾ ട്രാക്കുചെയ്യുക എന്നതായിരുന്നു അതിന്റെ ഉദ്ദേശ്യം; ഹൈ-സ്പീഡ് കമ്പോണന്റ് സ്കാനിംഗ് അനുവദിക്കുന്നതിനാണ് ഇത് രൂപകൽപ്പന ചെയ്തിരിക്കുന്നത്.
അവലംബം പുറമെ നിന്നുള്ള കണ്ണികൾ Quick Response Codes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
QR Code - Official website by QR Code's creator Denso-Wave
ക്യാറ്റ്‍വുമൺ ഇംഗ്ലീഷ് വിലാസം https://ml.wikipedia.org/wiki/Catwoman
ഡി.സി കോമിക്സ് കൃതികളിലെ ഒരു കഥാപാത്രമാണ് ക്യാറ്റ്‍വുമൺ അഥവാ സെലീന കൈൽ .
ബാറ്റ്മാൻ , ബാറ്റ്മാൻ അനുബന്ധ കോമിക്കുകളിലെ വില്ലൻ കഥാപാത്രമായാണ് ക്യാറ്റ്‍വുമൺ പ്രത്യക്ഷപ്പെടാറുള്ളത്.
എന്നാൽ പിന്നീട് വില്ലനു പകരം ഒരു ആന്റി-ഹീറോ ആയും ക്യാറ്റ്‍വുമൺ ചിത്രീകരിക്കപ്പെട്ടിട്ടുണ്ട്.
അവലംബം ബാഹ്യ ലിങ്കുകൾ ക്യാറ്റ്‍വുമൺ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് Catwoman Through the Years – slideshow by Life magazine {{ cite web }} :  CS1 maint: bot: original URL status unknown ( link ) ഫലകം:DCdatabase {{ cite web }} :  CS1 maint: bot: original URL status unknown ( link ) – Influence of Catwoman upon female action heroes of the 1990s
കർഷക തൊഴിലാളി പാർട്ടി
കേരളത്തിലെ ഒരു രാഷ്ട്രീയ പാർട്ടിയായിരുന്നു കർഷക തോഴിലാളി പാർട്ടി (കെടിപി).
ജോസഫ് വടക്കൺ , ബി. വെല്ലിംഗ്ടൺ എന്നിവരാണ് ഈ പാർട്ടി തുടങ്ങിവച്ചത്.
1967 മുതൽ 1969 വരെ കേരളത്തിൽ കെടിപി സർക്കാരിന്റെ ഭാഗമായിരുന്നു.
അതിൽ ഇ.
എം. എസ്. നമ്പൂതിരിപാഡ് മുഖ്യമന്ത്രിയും ബി. വെല്ലിംഗ്ടൺ ആരോഗ്യമന്ത്രിയുമായിരുന്നു..
1967 മാർച്ചിൽ നടന്ന പൊതുതെരഞ്ഞെടുപ്പ് സമയത്ത് സംസ്ഥാനം തിരഞ്ഞെടുപ്പിന് പോയപ്പോൾ, രാഷ്ട്രീയ ശക്തികളുടെ ഒരു പുതിയ ധ്രുവീകരണം ഇതിനിടയിൽ ഉയർന്നുവന്നു, ഇത് പുതിയ തിരഞ്ഞെടുപ്പ് സഖ്യത്തിലേക്ക് നയിച്ചു.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) , കമ്മ്യൂണിസ്റ്റ് പാർട്ടി ഓഫ് ഇന്ത്യ , മുസ്ലീം ലീഗ് , റെവല്യൂഷണറി സോഷ്യലിസ്റ്റ് പാർട്ടി (ഇന്ത്യ) , കർഷക തോഴിലാലി പാർട്ടി, കേരള സോഷ്യലിസ്റ്റ് പാർട്ടി എന്നിവയുടെ പുതിയ ഐക്യമുന്നണിയായിരുന്നു രാഷ്ട്രീയമായി ഏറ്റവും ശക്തമായ സംയോജനം.
ഈ ഏഴ് പാർട്ടികളുടെ സംയോജനം ഇ എം എസ് നമ്പൂതിരിപാടിന്റെ നേതൃത്വത്തിൽ ഒരു മന്ത്രിസഭ രൂപീകരിക്കുന്നതിലേക്ക് നയിച്ചു.
കർഷക സംഘം ഇംഗ്ലീഷ് വിലാസം https://ml.wikipedia.org/wiki/Karshaka_Sangham
ജന്മിത്തത്തിന്റേയും നാടുവാഴിത്വത്തിന്റേയും പീഡനങ്ങളെ ചെറുക്കുവാനും കർഷകരുടെ പ്രശ്നങ്ങൾക്ക് പരിഹാരം കാണുവാനും വേണ്ടി കർഷകർ രൂപീകരിച്ച സംഘടനയാണ് കർഷക സംഘം .
ഇന്ത്യൻ സ്വാതന്ത്ര്യ സമരത്തെ നിർണ്ണായകമായി സ്വാധീനിച്ച പല പ്രക്ഷോഭ പരിപാടികളും ആസൂത്രണം ചെയ്ത് നടപ്പിലാക്കികൊണ്ടാണ് ഈ സംഘടന രംഗപ്രവേശനം ചെയ്തത്.
1935ൽ വിഷ്‌ണു ഭാരതീയൻ പ്രസിഡന്റും കെ.എ. കേരളീയൻ സെക്രട്ടറിയുമായി കേരളത്തിലെ ആദ്യ കർഷക സംഘമായ കൊളച്ചേരി കർഷക സംഘം രൂപീകരിക്കപ്പെട്ടു.
എ.കെ.ജിയുടെ നേതൃത്വത്തിൽ നടന്ന പട്ടിണി ജാഥ , അമരാവതി സമരം എന്നിവ കർഷക സംഘം നടത്തിയ പ്രധാന സമര പരിപാടികളിൽ ചിലതാണ്.
വിവിധ കർഷക സംഘങ്ങൾ കൊളച്ചേരി കർഷക സംഘം കരിവെള്ളൂർ കർഷക സംഘം അഖില മലബാർ കർഷക സംഘം ഇവകൂടി ശ്രദ്ധിക്കുക
അഖിലേന്ത്യാ കിസാൻ സഭ അവലംബം 1 2
കർഷകനായ ഇസിദോർ ഇംഗ്ലീഷ് വിലാസം https://ml.wikipedia.org/wiki/Isidore_the_Laborer
റോമൻ കത്തോലിക്കാ സഭയിലെ ഒരു വിശുദ്ധനാണ് കർഷകനായ വിശുദ്ധ ഇസിദോർ .
കൃഷിക്കാർ, കൂലിവേലക്കാർ എന്നിവരുടെയും മാധ്യസ്ഥനായി ഇദ്ദേഹത്തെ വണങ്ങുന്നു.
സ്പെയിനിലെ മാഡ്രിഡ് എന്ന സ്ഥലത്തെ ഒരു ദരിദ്ര കർഷകകുടുംബത്തിലാണ് 1070 - ൽ ഇസിദോറിന്റെ ജനനം.
മരിയ ദ ല കാബസാ എന്ന സ്ത്രീയെ വിവാഹം ചെയ്തു.
പിൽക്കാലത്ത് ഇവരും വിശുദ്ധയായിത്തീർന്നു.
ഇവർക്ക് ജനിച്ച കുട്ടി ചെറുപ്പത്തിലെ തന്നെ മരിച്ചു.
1130 - മേയ് 15 - ന് ഇസിദോർ അന്തരിച്ചു .
മാഡ്രിഡ്‌, സ്‌പെയ്‌ൻ, ലിയോൺ, സർഗോസ, സിവില്ലി എന്നിവയുടെ പുണ്യവാളനായി ഇസിദോർ അറിയപ്പെടുന്നു.
അവസാനമായി ഇസിദോറിനെ യുണൈറ്റഡ്‌ സ്റ്റേറ്റ്‌സ്‌ നാഷണൽ റൂറൽ ലൈഫ്‌ കോൺഫ്രൻസിന്റെ പേട്രണായും പ്രഖ്യാപിച്ചു.
മെയ്‌ 15 ന്‌ ഇദ്ദേഹത്തിന്റെ തിരുനാൾ ആഘോഷിക്കപ്പെടുന്നു.
1622 -ൽ സ്‌പെയിൻകാരായ നാലു പ്രമുഖർക്കൊപ്പമാണ് ഇസിദോർ വിശുദ്ധപദവിയിലെത്തിയത്.
വിശുദ്ധ ഇഗ്നേഷ്യസ്‌ ലൊയോള , ആവിലായിലെ വിശുദ്ധ തെരേസ , വിശുദ്ധ ഫ്രാൻസീസ്‌ സേവ്യർ , വിശുദ്ധ ഫിലിപ്പ്‌ നേരി എന്നിവരാണ് മറ്റു വിശുദ്ധർ.
ഇവർ പഞ്ചവിശുദ്ധർ എന്നറിയപ്പെടുന്നു .
കർഷക ബില്ലുകൾ 2020 ഇംഗ്ലീഷ് വിലാസം https://ml.wikipedia.org/wiki/Farm_bills_2020
2020 സെപ്റ്റംബറിൽ നരേന്ദ്ര മോഡി സർക്കാർ കേന്ദ്ര മന്ത്രി സഭയിൽ പാസാക്കിയിയ ഒന്നിലധികം ബില്ലുകളാണ് കർഷക ബില്ലുകൾ 2020 എന്നറിയപ്പെടുന്നത്.
കാർഷികോൽപ്പന്ന വ്യാപാര–-വാണിജ്യ (പ്രോത്സാഹനവും സൗകര്യമൊരുക്കലും) ബിൽ 2020 : - ഈ ബിൽ പ്രകാരം കാർഷികോൽപ്പന്നങ്ങൾ സംസ്ഥാനങ്ങൾക്കുള്ളിലും അന്തർസംസ്ഥാനതലത്തിലും പരിധിയില്ലാതെ കടത്താം.
പ്രാഥമിക കാർഷികവിപണികൾക്ക്‌ പുറത്തുനിന്നും സംഭരണം നടത്താം.
ഉൽപ്പന്നങ്ങൾ പരിധിയില്ലാതെ സംഭരിക്കാം.
കാർഷികോൽപ്പന്നങ്ങൾ ഇ–-വിപണിവഴി സംഭരിക്കുകയും കൈമാറ്റം നടത്തുകയും ചെയ്യാം.
കമ്പനികൾക്കും പാർട്‌ണർഷിപ്‌ സ്ഥാപനങ്ങൾക്കും  സംഭരണം നടത്താം.
സംഭരണം നടത്തുന്നവരിൽനിന്നും വ്യാപാരികളിൽനിന്നും സംസ്ഥാനങ്ങൾ ഫീസ്‌ ഈടാക്കരുത്‌.
കർഷക ശാക്തീകരണ, സംരക്ഷണബിൽ 2020 : - കൃഷി ഇറക്കുന്നതിനുമുമ്പേ കർഷകർക്കും സംഭരണം നടത്താൻ ഉദ്ദേശിക്കുന്നവർക്കും തമ്മിൽ കരാറുണ്ടാക്കാം.
അഞ്ചുവർഷംവരെ കാലാവധിയുള്ള കരാറിലെത്താം.
കരാറിൽ വില നിശ്ചയിച്ച്‌ വ്യവസ്ഥ ചെയ്യാം.
തർക്കങ്ങൾക്ക്‌ സബ്ഡിവിഷൻ മജിസ്ട്രേട്ട്‌ തലത്തിൽ സംവിധാനം ഉണ്ടാക്കണം.
പിന്നീട്‌ ജില്ലാ മജിസ്‌ട്രേട്ടിന്‌ അപ്പീൽ നൽകാം.
അവശ്യവസ്‌തു നിയമഭേദഗതി ബിൽ 2020 : - ഭക്ഷ്യവസ്‌തുക്കൾ, വളം, പെട്രോളിയം ഉൽപ്പന്നങ്ങൾ എന്നിവ സ്വകാര്യവ്യക്തികൾ പരിധിയില്ലാതെ സംഭരിക്കുന്നതും സൂക്ഷിക്കുന്നതും വിതരണം ചെയ്യുന്നതും നിയന്ത്രിക്കാൻ സർക്കാരിനുള്ള അധികാരം പരിമിതപ്പെടുത്തും.
പാർലമെന്റിലെ അവതരണം
രണ്ട് ഓർഡിനൻസുകൾക്ക് പകരമായാണ് പുതിയ ബില്ലുകൾ സർക്കാർ അവതരിപ്പിച്ചത്.
കർഷകരുടെ അഭിവൃദ്ധിയ്ക്കു വേണ്ടിയാണ് പുതിയ ബില്ലുകൾ പാസാക്കുന്നതെന്നാണ് കൃഷിമന്ത്രി നരേന്ദ്ര സിങ് തോമാർ സഭയെ അറിയിച്ചത്.
കാർഷിക വിളകൾക്ക് മികച്ച വില ഉറപ്പാക്കാനും ചൂഷണം ഒഴിവാക്കാനും സഹായിക്കുന്നതാണ് പുതിയ ബില്ലുകൾ എന്നാണ് കേന്ദ്രസർക്കാർ വാദം.
കാർഷികവിളകൾ വിൽക്കാനുള്ള ചന്തകൾക്ക് പുറമെ, നിലവിലുള്ള സംവിധാനത്തിന് ഭീഷണിയില്ലാതെ തന്നെ വിളകൾ വിൽക്കാൻ സ്വാതന്ത്ര്യം നൽകുന്നതാണ് കാർഷിക വിള വിപണന വാണിജ്യ (പ്രോത്സാഹനവും നടപ്പാക്കലും) ബിൽ 2020.
ഉത്പാദനം മെച്ചപ്പെടുത്താൻ കൂടുതൽ മാർഗങ്ങൾ സ്വീകരിക്കാനോ വിളകൾക്ക് മികച്ച വില ലഭിക്കാനായി വില പേശാനോ ശേഷിയില്ലാത്ത 86 ശതമാനത്തോളം വരുന്ന ചെറുകിട കർഷകരെ സഹായിക്കുന്നതാണ് പുതിയ ബിൽ എന്നാണ് കേന്ദ്രസർക്കാർ നിലപാട്.
കർഷകരുടെ വരുമാനം ഇരട്ടിയാക്കുന്നതിനും അവർക്ക് മഹത്തായ പുരോഗതി നൽകുന്നതിനുമുള്ള നീക്കങ്ങൾക്ക് ഇത് ഊർജം പകരും എന്നായിരുന്നു പ്രധാനമന്ത്രി നരേന്ദ്ര മോദിയുടെ അഭിപ്രായം.
ലോൿസഭയിൽ പാസാക്കിയ ബില്ലുകൾ രാജ്യസഭയിൽ പ്രതിപക്ഷ പ്രതിഷേധത്തിനിടെ ശബ്ദവോട്ടോടെ പാസാക്കി.
കാർഷികോത്പന്നങ്ങളുടെ വ്യാപാര വാണിജ്യ ബിൽ, വിലസ്ഥിരതയും സേവനങ്ങളുമായി ബന്ധപ്പെട്ട കർഷക കരാർ ബിൽ എന്നിവയാണ് ഒന്നിച്ചു പാസാക്കി.
പ്രതിപക്ഷ പ്രതിഷേധവും അംഗങ്ങളുടെ സസ്പെൻഷനും
രാജ്യസഭയിൽ കാർഷിക ബില്ലുകൾ പാസാക്കുന്നതിനു മുൻപു വോട്ടെടുപ്പു വേണമെന്ന പ്രതിപക്ഷ ആവശ്യം ഉപാധ്യക്ഷൻ ഹരിവംശ് സിങ് അംഗീകരിച്ചില്ല.
ബില്ലിൻമേലുള്ള ചർച്ചയിൽ മന്ത്രിയുടെ മറുപടി പ്രസംഗം കഴിഞ്ഞാൽ, അതു പാസാക്കാനുള്ള നടപടി സഭ നിയന്ത്രിക്കുന്നയാൾ സ്വീകരിക്കും.
ബിൽ പാസാക്കാനുള്ള പ്രമേയം വോട്ടിനിടണമെന്നു പ്രതിപക്ഷം ആവശ്യപ്പെട്ടാൽ അത് അദ്ദേഹം അംഗീകരിക്കണമെന്നാണു ചട്ടം.
ബില്ലിനെ അനുകൂലിക്കുന്നവർ, എതിർക്കുന്നവർ എന്നിവരുടെ കൃത്യമായ എണ്ണം ലഭിക്കുന്നതിനു വേണ്ടിയാണു വോട്ടെടുപ്പ് (ഡിവിഷൻ) ആവശ്യപ്പെടുന്നത്.
സഭയിൽ ബഹളമായതിനാൽ വോട്ടെടുപ്പു നടത്താനാവില്ലെന്നും പകരം ശബ്ദവോട്ട് മതിയെന്നും ഉപാധ്യക്ഷൻ തീരുമാനിച്ചത് വിമർശനത്തിനിടയാക്കി.
സഭ നീട്ടിക്കൊണ്ടുപോകാനും ബില്ലുകൾ പാസാക്കാനും ഉപാധ്യക്ഷൻ ഹരിവംശ് ശ്രമിച്ചു എന്നാരോപിച്ച്  തൃണമൂൽ കോൺഗ്രസ് അംഗങ്ങൾ നടുത്തളത്തിലിറങ്ങി.
തൃണമൂൽ നേതാവ് ഡെറിക് ഒബ്രിയാൻ അധ്യക്ഷവേദിയിലെ മൈക്ക് പിടിച്ചുവലിക്കുകയും സഭയുടെ റൂൾബുക്ക് കീറിയെറിയുകയും ചെയ്തു.
മാർഷൽമാർക്കു നേരെയും കൈയേറ്റശ്രമമുണ്ടായി.
പിന്നീടുണ്ടായ ബഹളത്തിൽ കെ.കെ. രാഗേഷ്, സഞ്ജയ് സിങ്, റിപുൻ ബോറ തുടങ്ങിയവർക്കുനേരെ കൈയേറ്റമുണ്ടായി.
കടുത്ത പ്രതിഷേധത്തിൽ എട്ട് പ്രതിപക്ഷ എംപിമാരെ ഒരാഴ്ചത്തേക്ക് സസ്പെൻഡ് ചെയ്തു.
കേരളത്തിൽ നിന്നുളള സിപിഎം അംഗങ്ങളായ എളമരം കരീം , കെ.കെ രാ​ഗേഷ് , തൃണമൂൽ കോൺ​ഗ്രസിന്റെ ഡെറിക് ഒബ്രിയാൻ , സഞ്ജയ് സിങ് , രാജു സാഥവ് , റിപുൻ ബോറ , ഡോള സെൻ , സയ്യിദ് നാസർ ഹുസൈൻ എന്നിങ്ങനെ എട്ട് എം.പിമാരെ രാജ്യസഭ ചെയർമാൻ വെങ്കയ്യ നായിഡു സസ്പെൻഡ് ചെയ്തു.
തുടർന്ന് ഉപാധ്യക്ഷനെതിരെ കൊണ്ടുവന്ന അവിശ്വാസം അധ്യക്ഷൻ എം. വെങ്കയ്യ നായിഡു തള്ളി.
ശബ്ദവോട്ടോടെ പാസാക്കിയ ബില്ലുകളിൽ ഒപ്പുവയ്ക്കരുതെന്നു രാഷ്ട്രപതിയോടു പ്രതിപക്ഷ കക്ഷികൾ ആവശ്യപ്പെട്ടു.
സസ്പെൻഷൻ നടപടി അംഗീകരിക്കാൻ വിസമ്മതിച്ച 8 അംഗങ്ങളും രാത്രി മുഴുവൻ പാർലമെന്റ് വളപ്പിലെ ഗാന്ധിപ്രതിമയ്ക്കു മുന്നിൽ ധർണയിരുന്നു.
അംഗങ്ങളുടെ സസ്പെൻഷൻ പിൻവലിക്കും വരെ രാജ്യസഭയുടെ തുടർന്നുള്ള സമ്മേളനം ബഹിഷ്കരിക്കുമെന്നു പ്രഖ്യാപിച്ച രാജ്യസഭയിലെ പ്രതിപക്ഷ നേതാവ് ഗുലാം നബി ആസാദ് പ്രഖ്യാപിച്ചു.
കോൺഗ്രസിനൊപ്പം തൃണമൂൽ കോൺഗ്രസ്, ഇടതുകക്ഷികൾ, എഎപി തുടങ്ങിയവരും രാജ്യസഭ ബഹിഷ്കരിച്ചു.
കർഷകരുടെ പ്രതിഷേധം
പഞ്ചാബിൽ നിന്ന് യൂത്ത് കോൺഗ്രസിന്റെ നേതൃത്വത്തിൽ ദില്ലിയിലേക്ക് കിസാൻ ആക്രോശ് റാലിയായ   ട്രാക്ടർ റാലി നടത്തി.
പഞ്ചാബിലും ഹരിയാനയിലും ശക്തമായ കർഷക സമരം നടന്നു.
റാലിയെ അംബാലയിൽ തടഞ്ഞു.
സെപ്റ്റംബർ 24 മുതൽ 26വരെ കിസാൻ മസ്ദൂർ സംഘർഷ് കമ്മിറ്റി റെയിൽ റോക്കോ സമരം പ്രഖ്യാപിച്ചു.
എൻഡിഎയുടെ പ്രധാന സഖ്യകക്ഷിയായ അകാലി ദൾ കാർഷിക ബില്ലിൽ പ്രതിഷേധിച്ച് കേന്ദ്രമന്ത്രി ഹർസിമ്രത് കൗർ ബാദൽ രാജി വെച്ചു.
കേരളം സുപ്രീം കോടതിയിൽ
പാർലമെന്റ് പാസാക്കിയ കർഷക ബില്ലുകൾക്ക് എതിരെ
സുപ്രീം കോടതിയെ സമീപിക്കാൻ മന്ത്രിസഭാ യോഗം തീരുമാനിച്ചു.
കേന്ദ്ര നിയമം സംസ്ഥാനത്തിന്റെ അധികാരത്തിന്മേലുള്ള കടന്നു കയറ്റമാണെന്നു മന്ത്രിസഭ വിലയിരുത്തിയാണ് മന്ത്രിസഭ തീരുമാനത്തിലെത്തിയത്.
ഭരണഘടനയുടെ കൺകറന്റ് ലിസ്റ്റിലുളള വിഷയമാണ് കൃഷിയെന്നും സംസ്ഥാനങ്ങളുമായി ചർച്ച ചെയ്യാതെ ബിൽ പാസാക്കിയത് ശരിയായ നടപടിയല്ലെന്നും നിയമോപദേശം കിട്ടിയതിനെത്തുടർന്നാണ് സുപ്രീം കോടതിയെ സമീപിക്കാൻ മന്ത്രിസഭാ യോഗം തീരുമാനിച്ചത്.
കേരളം നിയമസഭയിൽ
കേന്ദ്ര സർക്കാർ പാസാക്കിയ പുതിയ കാർഷിക നിയമ ഭേദഗതികൾ തള്ളിക്കളയാൻ 2020 ഡിസംബറിൽ പ്രത്യേക നിയമസഭാ സമ്മേളനത്തിന് കേരള സർക്കാർ അനുമതി ആവശ്യപ്പെട്ടെങ്കിലും ഗവർണർ ആരിഫ് മുഹമ്മദ് ഖാൻ നിഷേധിച്ചു.
സർക്കാരിന്റെ വിശദീകരണം തൃപ്തികരമല്ലെന്ന് ചൂണ്ടിക്കാട്ടി ഗവർണർ ഫയൽ മടക്കി.
നിയമസഭാ സമ്മേളനത്തിന് ഗവർണർ അനുമതി നിഷേധിക്കുന്നത് കേരള നിയമസഭാ ചരിത്രത്തിൽ ആദ്യത്തെ സംഭവമാണ്.
കേന്ദ്ര സർക്കാർ കാർഷിക മേഖലയിൽ കൊണ്ടുവന്ന നിയമങ്ങളുടെ അന്തസത്തയെ ചോദ്യം ചെയ്യുന്നതും ആ നിയമങ്ങൾ നിരാകരിക്കണമെന്നുമുള്ളതാണ് സർക്കാരിന്റെ പ്രമേയം.
ആ പ്രമേയമാണ് പ്രതിപക്ഷവുമായി ചേർന്ന് പാസാക്കാൻ സർക്കാർ തീരുമാനിച്ചത്.
അവലംബം ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link )
കർഷകരുടെ അവകാശ പ്രഖ്യാപനം ഇംഗ്ലീഷ് വിലാസം https://ml.wikipedia.org/wiki/United_Nations_Declaration_on_the_Rights_of_Peasants
2018-ൽ ഐക്യരാഷ്ട്രസഭ അംഗീകരിച്ച "സാർവത്രിക ധാരണ" ഉള്ള മനുഷ്യാവകാശങ്ങളെക്കുറിച്ചുള്ള UNGA പ്രമേയമാണ് കർഷകരുടെ അവകാശ പ്രഖ്യാപനം (UNDROP).
ഔദ്യോഗികമായി ഗ്രാമീണ മേഖലയിൽ ജോലി ചെയ്യുന്ന കർഷകരുടെയും മറ്റ് ജനങ്ങളുടെയും അവകാശങ്ങളെക്കുറിച്ചുള്ള ഐക്യരാഷ്ട്ര പ്രഖ്യാപനം.
2008-ൽ, കർഷകരുടെ - സ്ത്രീകളുടെയും പുരുഷന്മാരുടെയും അവകാശ പ്രഖ്യാപനം ലാ വിയ കാംപെസിന പുറത്തിറക്കി.
മറ്റ് സിവിൽ സൊസൈറ്റി ഓർഗനൈസേഷനുകളുടെ പിന്തുണയോടെ അത് ഐക്യരാഷ്ട്രസഭയുടെ മനുഷ്യാവകാശ കൗൺസിലിൽ അവതരിപ്പിച്ചു.
അന്തിമ UNDROP പ്രഖ്യാപനത്തിന്റെ വാചകം ചർച്ച ചെയ്യുന്നതിനായി 2009 മുതൽ 2019 വരെ ഈ വാചകം അടിസ്ഥാനമായി ഉപയോഗിച്ചു.
ലാ വിയ കാംപെസിന, FIAN ഇന്റർനാഷണൽ, അല്ലെങ്കിൽ യൂറോപ്പ്-മൂന്നാം ലോക കേന്ദ്രം (CETIM) പോലെയുള്ള സിവിൽ സൊസൈറ്റി ഗ്രൂപ്പുകൾ ചർച്ചകളെ പിന്തുണച്ചിരുന്നു.